### Resumé

Ifølge udlejningsaftalerne mellem Vejle Kommune og de almene boligforeninger gives hvert halve år en status over anvendelsen af udlejningsværktøjerne fleksibel - og kombineret udlejning.

Hermed følger orienteringen for første og andet kvartal 2024.

### Sagsfremstilling

Vejle Kommune har godkendt, at boligforeningen [adresse] og boligforeningen AAB Vejle kan anvende henholdsvis fleksibel udlejning og kombineret udlejning.

#### Udlejningsværktøjer - udlejning efter særlige kriterier

En boligforening kan anvende kombineret udlejning og fleksibel udlejning, når den fordeler ledige boliger. Begge udlejningsværktøjer kan medvirke til, at der kommer flere ressourcestærke beboere i et område.

![Figur 1: faktaboks om kombineret udlejning](data:image/png;base64...)

![Figur 2: Faktaboks om fleksibel udlejning](data:image/png;base64...)

#### Boligområder godkendt til udlejning efter særlige kriterier

Byrådet og Teknisk Udvalg har godkendt, at boligforeningen AAB Vejle anvender kombineret udlejning i [adresse]. Denne beslutning er senest forlænget af Teknisk Udvalg den 12. december 2023.

Teknisk Udvalg har ligeledes godkendt, at AAB Vejle anvender fleksibel udlejning i [adresse], [adresse] og [adresse]. Disse udlejningsaftaler er indgået løbende siden 2018.

Teknisk Udvalg har den 18. januar 2022 godkendt, at [adresse] anvender fleksibel udlejning i Moldeparken.

#### Opgørelsen for 1. halvår 2024 - fleksibel udlejning

[adresse] har oplyst, at fleksibel udlejning er anvendt ved udlejning af et enkelt lejemål, mens der i 2. halvår 2023 ikke blev gjort brug af de fleksible udlejningskriterier.

[adresse] har fremsendt følgende opgørelse over anvendelsen af fleksibel udlejning:

![Figur 3: AAB vejle, opgørelse over fleksibel udlejning i 1. halvår 2024](data:image/png;base64...)

[adresse] har ved fremsendelse af de statistiske oplysninger vurderet, at resultatet er tilfredsstillende i afd. 29, [adresse] samt afd. 41, [adresse].

Afd. 29, [adresse] har haft et fald i antallet af flytninger fra 22 til 18, men udnyttelsesprocenten på 50 % er uændret.

Afd. 41, Løget By har haft en stigning i antallet af flytninger fra 15 til 20, mens udnyttelsesprocenten er steget med ca. 2 %. Det bemærkes hertil, at afdelingen havde en stigning i udnyttelsesprocenten fra 27,77 % i 1. halvår 2023 til 33,33 % i 2. halvår 2023.

Resultatet er derimod ikke tilfredsstillende i afd. 42, [adresse]. Der er sket et yderligere fald i udnyttelsesprocenten fra 10,52 % til 6,67 %, hvilket indikerer en fortsat negativ udvikling. Afdelingen er udfordret af kortere ventelister på to - og treværelses boliger, hvilket betyder at der er færre ansøgere, der kan gøre brug af de fleksible udlejningskriterier. Det bemærkes hertil, at afdelingen havde et fald i udnyttelsesprocenten fra 11,53 % i 1. halvår 2023 til 10,52 % i 2. halvår 2023.

For så vidt angår afdelingerne [adresse], Den Gamle Gård, Yasmin Dahl og [adresse], er der igen sket et fald i udnyttelsesprocenten for tredje halvår i træk.

Afd. 01, Den Gamle Gård har haft et fald i udnyttelsesprocenten fra 38,88 % i 2. halvår 2023 til 22,22 %.

Afd. 08, Yasmin Dahl har haft et fald i udnyttelsesprocenten fra 19,04 % i 2. halvår 2023 til 12,50 %.

Afd. 15, Kim Bertelsen har haft et fald i udnyttelsesprocenten fra 50 % i 2. halvår 2023 til 25 %.

[adresse] oplyser, at der ikke umiddelbart er en forklaring på denne udvikling. Ventelisterne er på et fornuftigt niveau, ligesom ansøgerne generelt bliver orienteret om de fleksible udlejningskriterier. Det vurderes dog at have en betydning, at Yasmin Dahl nærmer sig opstart af helhedsplanen for afdelingen primo 2025, hvilket vil medføre renovering og genhusning af beboerne.

Udnyttelsesprocenten for afd. 12, Rubinparken er fortsat på 0 %, og stort set uændret for afd. 44, Den Gamle Have, der ligger på omkring 20 %.

#### Opgørelsen for 1. halvår 2024 - kombineret udlejning

AAB Vejle har oplyst, at kombineret udlejning er anvendt i følgende omfang:

![Figur 4, Tabel over kombineret udlejning, Finlandsparken](data:image/png;base64...)

Som det fremgår af tabellen blev i alt to boligsøgende afvist i 1. halvår 2024 - begge til det samme lejemål. Ingen af de boligsøgende var omfattet af den kommunale anvisningsret.

[adresse] andel af lejetabet udgør i alt 3.908,75 kr.

### Økonomi

I forbindelse med Byrådets behandling af sag, pkt. 50, den 27. februar 2019, blev der reserveret 200.000 kr. i Den Centrale Reservepulje til at dække omkostninger ved kombineret udlejning.
Der henstår pr. 1. januar 2024 133.000 kr. i puljen.

Arbejdsmarkedsudvalget bliver tilsvarende orienteret om Regitse Olesen på deres møde den 15. august 2024.

### Klima og resiliensvurdering

Ingen bemærkninger

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** orienteringen tages til efterretning.

### Beslutning

Taget til efterretning.

John Sørensen var fraværende.